سامى حرك

سامى محمد ابو المجد حرك، محامى و باحث تاريخى و كاتب من اللى بيأيدو و بيروجو للقوميه المصريه ، و مذهبه السياسى الليبراليه. 

 حياته الشخصيه 
من مواليد مدينة بلقاس فى محافظة الدقهلية (2 /11 / 1959م).

ساكن فى شارع الهرم فى محافظة الجيزه.

خد ليسانس كلية الحقوق من جامعة القاهره سنة 1982.

اشتغل مستشار قانونى فى مجموعة شركات شبكشى من سنة 1985 ل 1995 ، و بعدين اشتغل المستشار القانونى بتاع مجموعة شركات بلوسكاى للسياحه من 1995 لحد 2004 ، و بعدها استقل بمكتب خاص للمحاماه.

 نشاطاته 

 شارك فى تاسيس مجموعة "مصريين ضد التمييز".
 شارك فى تنظيم  إحتفال كبير بالتقويم المصرى بمناسبة السنة المصريه 6249 فى القريه الفرعونيه فى الجيزه (سبتمبر 2007)، و بيحرص علا تنظيم الإحتفالات والندوات وكتابة المقالات و إصدار نتيجه سنويه بالتقويم المصرى، اخرها نتيجة التقويم المصرى 6252 فى سبتمبر 2010, لحد السنة دى 6259 سبتمبر 2017.
 وكيل مؤسسيين " حزب مصر الام "، شارك محسن لطفى السيد و بيومى قنديل و وسيم السيسى فى تأسيس اول حزب بيتبنا الدعوه للقوميه المصريه فى 14 فبراير 2004، وبتأييد رفض تأسيس الحزب من محكمة الاحزاب فى 3 / 6 / 2006، رغم قبول و تأييد تقرير هيئة مفوضى الدوله ، و بعد وفاة محسن لطفى السيد فى 4 مارس 2009 واصل تأسيس "حزب مصر الام".
 إشترك فى صياغة برنامج حزب مصر الأم ، و اتوللا الدفاع عنه اودام لجنة شئون الاحزاب، و اودام دايرة الاحزاب فى المحكمه الإداريه العليا.
 شارك مراد وهبه و منى ابو سنه فى تنظيم اول مؤتمر لتأسيس سيكولاريه فى اوتيل بيراميزا فى الجيزه – مارس 2006.
 اسس كزا مجموعه من مجموعات التيار المصرى و اللغه المصريه و حراس الهويه المصريه علا الإنترنت، بهدف نشر ثقافة القوميه المصريه.
 بيدير ندوات علم المصريات فى: الجمعيه المصريه للتنوير، و أتيلييه القاهره، و المجلس الاعلا للثقافه.
 نظم إحداثية رؤية ظهور النجم "سبدت" مع شروق شمس اول ايام السنه المصريه.

 اعماله 
 مقام الإله شو
 الزار - بقايا طقوس الديانه المصريه
 عقيدة المصريين
 تشريعات الأمومه
 مذكرات بؤونه
 - الأعياد
 الكنانه
 بنتكلم  مصرى   من جزئين
 رواية رادوبى
 الحج الأبدى
 ليه عدد كذا مقاله منشورة عن الثقافه و اللغه المصريه والسياسه فى مجلات و جرانيل مختلفه ، منها: روز اليوسف – صباح الخير – الإذاعه و التليڤزيون - أحوال مصريه – جريدة القاهره – جورنال المصرى اليومى.
 أصدر اول نتيجه للتقويم المصرى لسنة 6239 مصريه ،و نادى بحط رسم الاهرامات علا علم مصر  فى نفس النتيجة الصادره فى سبتمبر 1997.

تصنيف:مواليد 1959
تصنيف:ليبراليين مصريين
تصنيف:سيكولاريين
تصنيف:دقهلاويه
تصنيف:ناس من بلقاس
تصنيف:متعلمين فى جامعة القاهره